《夏初临 为王司勋题水晶帘下看梳头图。萧灵曦画》
清代·陈世祥

悄意难描，幽情谁见，久无人赋双文。梧影单衫，闲中验取腰身。

萧生作意经营。写浓香、不着些颦。曾波横溜，浅樱忍笑，活现伊人。

书帘小暇，妆阁清欢，钗边翠滑，镜里红分。欹床凝睇，心苗全染幽芬。

道不销魂。相看处、递尽温存。问真真。他年好忆，月想花因。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。